双调・燕引雏有感
作者：张可久
朝代：元

paragraphs: 透闺阁，俏名儿都识郑元和。
老来犹占排场坐，劝不的哥哥。
无钱也怎过活？相识每嗑，推不动花磨。
朱颜去了，还再来么？西湖春晚系吟船，西湖日日醉花边。
倚门不见佳人面，梦断神仙。
清明拜扫天，莺声倦，细雨闲庭院。
花飞旧粉，苔长新钱。
别情楚云深，花残月小夜沉沉。
玉人不见凄凉甚，往事沉吟。
香寒茉莉簪，尘冷芙蓉枕，泪淡胭脂添。
好因女子，愁似秋心。
分水道中树槎牙，清溪九曲路三叉。
相逢野老别无话，劝早还家。
山翁两鬓花，题诗罢，看一幅天然画。
饮烟茅舍，晴雪芦花。